6000 kinders by Zuma se Nkandla-partytjiePresident Zuma, Senzo Mchunu (premier van KwaZulu-Natal) en minister van maatskaplike ontwikkeling Bathabile Dlamini by die jaarlikse Kerspartytjie by Hoërskool Mnyakanya in KwaNxamalala, Nkandla in KwaZulu-Natal (29 Desember 2014) Foto: Elmond Jiyane, departement van kommunikasie Meer as 6 000 kinders en jongmense het pres. Jacob Zuma se onderwystrustpartytjie in Nkandla, KwaZulu-Natal bygewoon. Dit is die 13de jaar wat Zuma hierdie jaarlikse Kersfeespartytjie hou. “Ons sien jaarliks uit na hierdie dag wanneer ons iets vir die talle weeskinders doen,” het Zuma in ŉ verklaring gesê. “Dit is kinders wat uit die armste gemeenskappe kom maar tog smag na kennis en opvoeding.” Sedert die onderwystrust opgerig is, is 24 000 studente al opgelei, het Zuma bygevoeg. Die leerlinge kom van KwaZulu-Natal, Mpumalanga en die Oos-Kaap. Die kinders het Kersgeskenke ontvang wat middagetepakkies, skoolsakke en badkamersakkies ontvang. Zuma het gesê die Suid-Afrikaanse Agentskap vir Maatskaplike Sekerheid (SASSA) het onderneem om seker te maak dat handboeke aan benadeelde kinders oorhandig sal word. “Deur die trust bou Zuma voort op die werk wat hy vir opvoeding gedoen het sedert hy as president aangewys is,” het Blade Nzimande, minister van hoër onderwys, gesê.